Бзужэрхэр

Бзужэрхэр () — вэд лъэпкъ хэкӀыгъуэщ.

 Теплъэр 
Я пкъым и кӀыхьагъыр см. 12-16. Я теплъэкӀэ гъуабжафэщ гуэжьыфэ къащӀэуэу, я бгъэмрэ тхыцӀэмрэ кусэ къэгъэшахэр хыболъагъуэ. Бзужэрхэр щӀылъэ къуалэбзущ, щылъатэр зэзэмызэ дыдэщ, уеблэмэ шынагъуэ гуэрэ къыкъуэкӀмэ къэкӀыгъэ Ӏувым холъэдэж. Я пкъыр хуэпӀащӀэу зэрыщытым  ялъегъэкӀ зы удз цӀыкӀуи мыхъейуэ щызекӀуэнхэу, дзыгъуэм хуэдэу щызежэнхэу. Хъухэм емышыу уэрэд жаӀэ, макъ щабэ лъахъшэкӀэ цӀырцӀырым ем ещхьу.

 Здэпсэухэр 
Лъэпкъыгъуэм хыхьэ лӀэужьыгъуийри Урысейм щыӀэщ, тӀум — чыцэбзумрэ бзужэрымрэ — Ищхъэрэ Къауъказым уащыпэщӀэхуэнущ.

ЩӀымахуэр шрах Африкэмрэ Ипщэ Азиэмрэ.

 Ӏусыр 
Я Ӏусыр гъудэбадзэ, бэдж хэкӀхэращ. 

 ЛӀэужъыгъуэхэр 
 Бзужэркусэ Locustella lanceolata 
 Бзужэр Locustella naevia 
 Locustella certhiola
 Locustella ochotensis 
 Locustella pleskei
 Чыцэбзу Locustella fluviatilis 
 Дзэлбзу Locustella luscinioides
 Locustella fasciolata

 Тхылъхэр 
 Брат Хьэсин. Адыгэхэм я къуалэбзу щӀэныгъэр. Черкесск. 2007 гъ.

Category:Унэбзу теплъэхэр
Category:Къуалэбзу лъэпкъхэр